
Parlamentul României

Camera Deputaţilor

	
	
	


Comisia pentru                  Comisia juridică, de disciplină        Comisia pentru transporturi                                             industrii şi servicii                             şi imunităţi                                    şi infrastructură                                                     

 Nr.4c-3/131/2018                 Nr.4c-11/198/2018                               Nr.4c-4/36/2018
                                                                                          Bucureşti, 28 septembrie 2021
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun suplimentar  asupra propunerii legislative pentru completarea art.15 din Ordonanţa de urgenţă a Guvernului nr.195/2002 privind circulaţia pe drumurile publice,  cu care Comisia pentru industrii şi servicii , Comisia juridică, de disciplină şi imunităţi  și Comisia pentru transporturi şi infrastructură au fost sesizate în fond, transmisă cu adresa Pl.x 115/2018.
În raport de obiectul şi conţinutul său, propunerea legislativă face parte din categoria legilor ordinare.

           PREŞEDINTE,                PREŞEDINTE,                       PREŞEDINTE,                                          
           Sándor Bende            Mihai-Alexandru Badea      Ciprian Constantin Şerban

Parlamentul României

Camera Deputaţilor
Comisia pentru                                                     Comisia juridică, de disciplină                   Comisia pentru transporturi                                             industrii şi servicii                                                                şi imunităţi                                                şi infrastructură                                                     

 Nr.4c-3/131/2018                                                    Nr.4c-11/198/2018                                      Nr.4c-4/36/2018
                                                                                                                                            Bucureşti, 28 septembrie 2021
      Pl.x 115/2018                                                                                                            
R  A  P  O  R  T     C  O  M  U  N    S U P L I M E N T A R 
asupra propunerii legislative pentru completarea art.15 din Ordonanţa de urgenţă a Guvernului nr.195/2002 privind circulaţia pe drumurile publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, Comisia juridică, de disciplină şi imunităţi şi Comisia pentru transporturi şi infrastructură au fost sesizate în fond, cu dezbaterea şi avizarea propunerii legislative pentru completarea art.15 din Ordonanţa de urgenţă a Guvernului nr.195/2002 privind circulaţia pe drumurile publice, transmisă cu adresa nr. Pl.x 115/2018  din 12 martie 2018.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera decizională pentru această propunere legislativă este Camera Deputaţilor.

Propunerea legislativă a fost respinsă de Senat în şedinţa din 5 martie 2018.
Consiliul Legislativ a avizat favorabil propunerea legislativă, prin adresa nr.847/12.10.2017.
Guvernul, prin adresa nr. 3765/4.04.2018 nu susţine adoptarea propunerii legislative.
Comisia pentru drepturile omului, culte şi problemele minorităţilor naţionale, în şedinţa din data de 20 martie 2018 a avizat negativ propunerea legislativă, aviz cu nr. 4c-5/119/21 martie 2018.
Propunerea legislativă are ca obiect de reglementare completarea art.15 din Ordonanţa de urgenţă a Guvernului nr.195/2002, în sensul instituirii obligaţiei ca, în cazul înstrăinării vehiculului, fostul proprietar să completeze o declaraţie pe propria răspundere privind datele de identificare ale persoanei către care a înstrăinat vehiculul, data înstrăinării, precum şi indicaţia contorului kilometric la data înstrăinării.
În conformitate cu prevederile art.62 din Regulamentul Camerei Deputaţilor, republicat, cele trei comisii au dezbătut propunerea legislativă în şedinţe separate.

Comisia juridică de disciplină şi imunităţi a examinat propunerea legislativă în ședința din 24 martie 2018. La lucrările comisiei deputaţii au fost pezenţi conform listei de prezenţă.

Comisia pentru industrii și servicii a examinat propunerea legislativă în ședința din 04 aprilie 2018. La lucrările comisiei au fost prezenți 16 deputați din totalul de 19 membri ai comisiei.

Comisia pentru transporturi şi infrastructură a examinat propunerea legislativă în ședința din 5 iunie 2018. La lucrările comisiei au fost prezenți 18 deputați din totalul de 19 membri ai comisiei.
   În urma dezbaterilor și a opiniilor exprimate, membrii celor 3 comisii au hotărât, cu majoritate de voturi, respingerea propunerii legislative cu amendamente respinse prevăzute în anexa care face parte integrantă din prezentul raport.
 În şedinţa plenului Camerei Deputaţilor din data de 26 iunie 2018 s-a hotărât retrimiterea la comisie a actului normativ.

 *                  *

*

În conformitate cu prevederile art. 62 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii şi servicii în şedinţa din 26 februarie 2019, Comisia juridică, de disciplină şi imunităţi în şedinţa din 12 martie 2019, iar membrii Comisiei pentru transporturi şi infrastructură în şedinţa din 28 septembrie 2021.
La lucrările comisiilor au participat deputaţii conform listelor de prezenţă.
Potrivit prevederilor art. 56 şi ale art. 57 din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Afacerilor Interne.

În urma finalizării dezbaterilor, membrii celor trei comisii au hotărât, cu majoritate de voturi, respingerea actului normativ, cu amendamentele respinse prevăzute în anexa care face parte integrantă a prezentului raport comun suplimentar. În vederea respingerii propunerii legislative, membrii celor trei comisii au avut în vedere următoarele considerente:
1. Declararea numărului de kilometri la transmiterea dreptului de proprietate nu este de natură să conducă la tragerea la răspundere a proprietarului care a înstrăinat un vehicul ai cărui kilometri declarați nu sunt reali;

2. În conformitate cu principiul teritorialității legii, această obligație ar fi opozabilă doar vehiculelor pentru care s-au emis certificate de înmatriculare românesți, fiind omisă majoritatea vehiculelor înmatriculate anterior în alte state și înstrăinate în vederea înmatriculării în România, situație în care prevederile în discuție ar fi imposibil de aplicat;

3. Totodată, în situația înstrăinărilor succesive ale unui vehicul fără efectuarea operațiunii de transcriere a transmiterii dreptului de proprietate, mențiunile în discuție ar putea fi înscrise în certificatul de înmatriculare doar cu ocazia primei înstrăinări.
     În raport de obiectul şi conţinutul său, propunerea legislativă face parte din categoria legilor ordinare.

             PREŞEDINTE,                                       PREŞEDINTE,                                                 PREŞEDINTE,                                          

           Sándor Bende                                  Mihai-Alexandru Badea                                 Ciprian Constantin Şerban
              SECRETAR,                                                SECRETAR,                                                SECRETAR,

             Bogdan Trif                                                  László-Zsolt Ladányi                                        Zacharie Benedek       
Şef serviciu, Cristina Neicu
Consilier parlamentar, Roxana David                                                    Consilier parlamentar, Monica Gabriela Tudor 

Anexa

A M E N D A M E N T E    R E S P I N S E

la propunerea legislativă pentru completarea art.15 din Ordonanța de urgență a Guvernului nr.195/2002 privind circulația pe drumurile publice

	Nr.

crt.
	Text propunere legislativă
	Amendamente respinse
	Motivaţie

	0
	1
	2
	3

	1.
	Titlul 

LEGE 

pentru completarea art.15 din Ordonanța de urgență a Guvernului nr.1095/2002 privind circulația pe drumurile publice


	
	

	2.
	Articol unic. – După alineatul (4) al articolului 15 din Ordonanța de urgență a Guvernului nr.195/2002 privind circulația pe drumurile publice, republicată în Monitorul Oficial al României, Partea I, nr.670 din 3 august 2006, cu modificările și completările ulterioare, se introduce un nou alineat, alineatul (12), cu următorul cuprins:


	Art. I După alineatul (11) al articolului 15 din Ordonanța de urgență a Guvernului nr. 195/2002 privind circulația pe drumurile publice, republicată în Monitorul Oficial al României Partea I, nr 670 din 3 august 2006, cu modificările și completările ulterioare, se introduc trei noi alineate, alineatele (12), (13), (14),  cu următorul cuprins:

Autor: Ionuț Simionca - PMP
	

	3.
	„(12) În cazul înstrăinării vehiculului, fostul proprietar al acestuia este obligat să completeze pe certificatul de înmatriculare o declarație pe propria răspundere privind datele de identificare ale persoanei către care a înstrăinat vehicolul, data înstrăinării, precum și indicația controlului kilometric la data înstrăinării.”


	(12) În cazul înstrăinării vehiculului, fostul proprietar al acestuia este obligat să completeze pe certificatul de înmatriculare o declarație pe propria răspundere privind datele de identificare ale persoanei către care a înstrăinat vehiculul, data înstrăinării, precum și indicația contorului kilometric la data înstrăinării.

(13) Autoritatea competentă din subordinea Ministerului Afacerilor Interne cu atribuții de organizare și coordonare a activității de evidență și eliberare a certificatelor de înmatriculare și a plăcuțelor cu numere de înmatrivulare înregistrează datele prevăzute la alin. (12)  în baza de date referitoare la evidența vehiculelor rutiere înmatriculate.

(14) La dobândirea vehiculului, noul proprietar al acestuia poate solicita R.A.R., pe cale informatică, accesul la datele prevăzute la alin. (12) , cu privire la vehiculul dobândit.

	4.
	
	Art. II Prevederile prezentei legi intră în vigoare la 90 de zile de la data publicării în Monitorul Oficial al României, Partea I.

	5. 
	
	Art. III În termen de 60 de zile de la data intrării în vigoare a prezentei legi, Ministerul Afacerilor Interne va modifica în mod corespunzător Ordinul Ministrului Administrației și Internelor nr. 1454/2006 privind forma, dimensiunile și conținutul certificatului de înmatriculare și a celui de înregistrare, publicat în Monitorul Oficial al României, Partea I, nr. 822 din 5 octombrie 2006, cu modificările și completările ulterioare.

